# **DECIZIA ETAPEI DE ÎNCADRARE**

## Nr. din 12.02.2019.

Ca urmare a solicitării de emitere a acordului de mediu adresată de **COMUNA SUSENI**, cu sediul în com. Suseni, sat Suseni nr. 212, jud. Harghita, înregistrată la APM Harghita cu nr. 7502/11.10.2018, completată la nr. 673/28.01.2019, nr.1143/05.02.2019 și nr.1769/19.02.2019 în baza:

Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare,

Agenția pentru Protecția Mediului Harghita decide, ca urmare a consultărilor desfăşurate în cadrul şedinţei Comisiei de analiză tehnică din data de **12.02.2019**, că proiectul **”Alimentare rezervor de apă din puț forat în comuna Suseni, județul Harghita**”, propus a fi amplasat în județul Harghita, comuna Suseni, satele Suseni, Chileni,Valea Strâmbă, str.Mester,Folyam, Malomutja, Aranyosparlag.

**- nu se supune evaluării impactului asupra mediului.**

Justificarea prezentei decizii:

I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:

a) proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, anexa nr. II, pct. 2 lit.d iii coroborat cu pct.10 lit.b;

**1. Caracteristicile proiectului**

a) dimensiunea şi concepţia întregului proiect;

Se propune asigurarea continuității alimentării cu apă potabilă a comunei Suseni în perioadele în care sursa principală de alimentare cu apă ( rețeaua din Municipiul Gheorgheni) este deficitară, prin execuția unui puț forat și realizarea conductei de alimentare a rezervorului de înmagazinare de apă potabilă.

Pentru suplimentarea debitelor de apă proiectul prevede:

- execuția unui puț forat la H = 100 m și D= 200 mm, situat în intravilanul localității Suseni, pentru asigurarea unui debit de Q= 5 l/s

- amplasarea stației de tratare ( containerul de clorinare cu hipoclorit de sodiu) cu dimensiunile 5,0 x 2,4 x 2,5 m pe traseul conductei de alimentare a rezervorului de apă cu V =300 mc, situat la cota 816 mdM

- pozarea subterană a conductei de transport apă din polietilenă de tip PE100, De 110 mm, și Pn=6/10/16 atm, de la puțul forat la rezervor de înmagazinare, cu lungime totală L total=5961,30 ml, dotate cu cămine de golire și de aerisire, care au și rol de cămine de segmentare

- realizarea subtraversărilor la DN 12, DJ138, linie C.F., pârâul Strâmba, strada Gergely In comună există rețea de canalizare a apelor uzate menajere. Apele uzate colectate sunt dirijate în stația de epurare zonală, aflată pe teritoriul administrativ al comunei Joseni.

b) cumularea cu alte proiecte existente şi/sau aprobate;-nu este cazul

c) utilizarea resurselor naturale, în special a solului, a terenurilor, a apei şi a biodiversităţii;

*Utilizarea terenului*:-suprafaţa solicitată pentru realizarea proiectului este: 6627 mp, din care suprafață ocupată temporar este de 6000 mp, suprafața ocupată definitiv este de 627 mp. Folosința actuală a terenurilor: zona drumurilor de interes local, județean, de exploatație agricolă, curte în intravilan și extravilan.

*Utilizarea apei*: -debitul de apă preconizat prin prelevare din sursa de apă subterană: 5 l/s = 157 680 mc/an

d) cantitatea şi tipurile de deşeuri generate/gestionate;

*În faza de construcţie* pot fi generate următoarele tipuri de deşeuri: pământ şi pietre, altele decât cele specificate la 17 05 03\* : cod 17 05 04- cantitatea estimată: 2035 mc,deşeuri municipale amestecate: cod 20 03 01: cca. 42 kg/lună ( de la 8 persoane)

Deșeurile produse în faza de construcţie vor fi colectate selectiv și stocate în containere/recipiente cu capacităţi adecvate, amplasate în zonele de desfăşurare a lucrărilor. Fiecare tip de deşeu colectat, va fi transportat în scopul valorificării/eliminării la operatori economici autorizaţi pentru valorificarea/eliminarea acestora, în bază de contract încheiat în acest sens. Pământul rezultat în exces de la lucrările de terasamente vor fi utilizate la rambleieri pentru amenajare a teritoriului în cadrul comunei.

*În timpul exploatării:* - ambalaje de materiale plastice: cod 15 01 02 – cca 15 buc bidoane de V=20 l

e) poluarea şi alte efecte negative;

**-Emisii în apă**:- *În faza de construcţie* nu rezultă apă uzată, iar traversarea peste pârâul Strâmba prin metoda de construcţie adoptată nu va avea influenţă asupra acestuia. Prin aplicarea următoarelor măsuri de prevenire/reducere se va evita descărcarea de poluanţi în corpurile de apă de suprafaţă şi subterană existentă în zona amplasamentului proiectului: - utilizarea unor echipamente, utilaje de construcţie dotate cu motoare mai puţin poluante - menţinerea in permanenţa pe amplasament material absorbant (nisip) pentru intervenţie imediată in caz de scurgeri accidentale de ulei sau carburant şi tratarea nisipului imbibat cu produse petroliere ca deşeu periculos. - eviterea stocării materialelor de construcții și a deșeurilor în albiile minore sau pe malurile cursurilor de apă.

*- În perioada de operare*: Prin foraj prelevarea de apă se va realiza din corpul de apă subterană de adâncime ROMU 21 Depresiunea Gheorgheni, care are o bună protecție naturală la sursele potențiale de poluare. In urma punerii în funcțiune a forajului cu un debit preconizat de Q= 5 l/s nu va fi afectat cantitativ corpul de apă subterană. Prin instituirea zonelor de protecție sanitară cu regim sever și a perimetrului hidrogeologic cel târziu odată cu punerea in exploatare a forajului, se va asigura protecția față de substanțe poluante greu degradabile sau nedegradabile și regenerarea debitului prelevat prin lucrările de captare.

**-Emisii în aer:***În faza de construcţie* există următoarele activităţi care au asociate surse de emisie liniare: - realizare de săpături, umpluturi, nivelări, compactări, manevrarea agregatelor, funcţionarea utilajelor şi echipamentelor mobile motorizate , surse mobile nerutiere şi echipamente (în domeniul industrial); traficul autovehiculelor în amplasamentul lucrărilor de modernizare,

Instalaţiile pentru reţinerea şi dispersia poluanţilor în atmosferă Sisteme de reducere primare: - inspecţii tehnice auto la autovehicule de mărfuri şi utilajele de construcţii - controlul curăţeniei pe carosabilul drumurilor utilizate în perioada de construcţie

*În perioada de operare*-Nu este cazul.

**-Zgomot:***-În faza de construcţie*:-Sursele potențiale de zgomot sunt datorate circulaţiei vehiculelor motorizate ,traficul şi activitatea utilajelor de construcţie

Zgomotul generat de sursele potențiale se manifestă intermitent, respectiv pe durata activității care îl generează. Vibraţiile generate din activităţi de excavaţii, din circulaţia maşinilor nu vor avea impact asupra clădirilor, nu vor crea disconfort pentru populaţie, deoarece cea mai mare parte a traseului conductei de refulare se situează în extravilanul localităţilor Valea Strâmbă,Chileni şi Suseni.

*- În faza de operare*- zgomotul generat nu va crea disconfort pentru populaţie , pompa dozatoare de hipoclorit este amplasat în containerul de clorinare, iar forajul este dotat cu pompă submersibilă.

f) riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice;-nu este cazul.

g) riscurile pentru sănătatea umană - obiectul proiectului fiind asigurarea continuității alimentării cu apă potabilă a comunei Suseni în perioadele în care sursa principală de alimentare cu apă ( rețeaua Gheorgheni) este deficitară, proiectul va contribui la îmbunătățirea calității vieții ale populației și a sănătății umane în comuna Suseni, având un impact pozitiv semnificativ asupra populației și sănătății .

2. Amplasarea proiectelor

Sensibilitatea ecologică a zonelor geografice susceptibile de a fi afectate de proiecte trebuie luată în considerare, în special în ceea ce priveşte:

1. utilizarea actuală şi aprobată a terenurilor;-folosința actuală a terenului ocupat definitiv cu construcții prin proiect -curte în intravilan.

-folosința propusă prin proiect –gospodărire comunală, alimentare suplimentară de apă potabilă

b) bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia;-nu este cazul

c) capacitatea de absorbţie a mediului natural, acordându-se o atenţie specială următoarelor zone:

1. zone umede, zone riverane, guri ale râurilor;-nu este cazul

2. zone costiere şi mediul marin;-nu este cazul

3. zonele montane şi forestiere;-nu este cazul

4. arii naturale protejate de interes naţional, comunitar, internaţional;-nu este cazul.

5. zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică;-Dintre componentele proiectului, traseul conductei de refulare amplasat subteran se va situ ape o lungime de cc. 265 ml din lungimea totală de L=5961,3 ml în interiorul ariei de protecție special avifaunistică ROSPA 0033 Depresiunea și Munții Giurgeului.

6. zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri;-nu este cazul

7. zonele cu o densitate mare a populaţiei;-nu este cazul

8. peisaje şi situri importante din punct de vedere istoric, cultural sau arheologic.-nu este cazul.

**3. Tipurile şi caracteristicile impactului potenţial**

a) importanţa şi extinderea spaţială a impactului – locală pe teritoriul administrative al comunei Suseni;

*- numărul persoanelor afectate:5114 locuitori prin realizarea proiectului vor fi afectate pozitiv prin realizarea proiectului.*

b) natura impactului: *impact pozitiv minor*.

c) natura transfrontieră a impactului: *nu este cazul.*

d) intensitatea și complexitatea impactului: *-*în perioada realizării proiectului*: vor rezulta deşeuri, care vor fi gestionate conform pct. 1.d.*

e) probabilitatea impactului: *mică*.

f) debutul, durata, frecvența și reversibilitatea preconizate ale impactului: *Impact de scurtă durată, numai în timpul executării lucrărilor de execuţie. Nu rezultă impact remanent.*

g) cumularea impactului cu impactul altor proiecte existente și/sau aprobate: *nu este cazul*.

h) posibilitatea de reducere efectivă a impactului: *prin refacerea amplasamentelor afectate temporar, imediat după finalizarea lucrărilor-cu termen limită,*

II. Motivele pe baza cărora s-a stabilit necesitatea neefectuării evaluării adecvate sunt următoarele:

1. amplasamentul proiectului parțial (conducta subterană pe o lungime de cca. 265 m și rezervorul metalic existent) se află în aria de protecție specială avifaunistică ROSPA0033 Depresiunea și Munții Giurgeului
2. în imediata vecinătate ale amplasamentului studiat există habitate prielnice pentru speciile ocrotite enumerate în Planul de Management aprobat: mai ales speciile dependente de terenuri arabile.
3. amplasamentul proiectului (drumul agricol existent) nu reprezintă loc de hrănire și cuibărire ale speciilor ocrotite
4. avizul nr. 118/19.02.2019 emis de Agenția Națională pentru Arii Naturale Protejate
5. proiectul ar putea afecta în mod nesemnificativ, temporar, fără impact remanent ariile naturale protejate, proiectul nu reduce semnificativ suprafaţa habitatelor şi numărul speciilor de interes comunitar, nu va produce poluarea sau deteriorarea habitatelor, perturbări semnificative ale speciilor, nu va fragmenta habitatele şi coridoarele ecologice de trecere ale mamiferelor de interes comunitar, nu se vor produce modificări ale dinamicii relaţiilor dintre sol şi apă sau floră şi faună care definesc structura şi/sau funcţia sitului de interes comunitar
6. proiectul propus nu va avea efecte negative semnificative asupra speciilor şi habitatelor ocrotite în cadrul sitului prin respectarea condiţiilor impuse şi prin luarea măsurilor de reducere ale efectelor negative.

**Măsurile de reducere prezentate:**

* nu vor fi afectate terenurile în șanțurile laterale de pământ ale drumului agricol prin pozarea conductei subterane de apă potabilă
* nu va fi afectată vegetația de-a lungul drumului agricol existent

III. Motivele pe baza cărora s-a stabilit necesitatea neefectuării evaluării impactului asupra corpurilor de apă în conformitate cu decizia justificată privind necesitatea elaborării studiului de evaluare a impactului asupra corpurilor de apă. Se va respecta prevederile Avizului de gospodărire a apelor nr. 281/18.12.2018 emis de ABA Mureș

**Condiţiile de realizare a proiectului:**

1. Respectarea prevederilor Avizului nr.118/19.02.2019 emis de ANANP
2. Este interzisă depozitarea deșeurilor rezultate în urma realizării proiectului în situl Natura2000 ROSPA0033 Depresiunea și Munții Giurgeului
3. Evitarea poluării solului şi a mediului acvatic cu produse petroliere în urma pierderilor de carburanţi de la mijloacele de transport şi de la utilajele folosite în timpul executării lucrărilor de construire
4. În scopul garantării evitării poluării accidentale a mediului aveţi obligaţia ca să aveţi în dotare materiale absorbante pentru produse petroliere.
5. Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

-abandonarea, înlăturarea sau eliminarea deşeurilor în locuri neautorizate;

-staţionarea mijloacelor de transport în afara terenurilor desemnate în acest scop

- distrugerea sau degradarea, prin orice mijloace, a vegetaţiei ierboase sau lemnoase;

1. Refacerea mediului şi readucerea în starea iniţială a suprafeţelor afectate temporar prin realizarea proiectului.
2. Se vor institui zonele de protecție sanitară cu regim sever și hidrogeologică a forajului conform HG 930/2005.
3. La finalizarea investiției aveți obligația de a solicita și obține autorizație de mediu conform Ordinului MMDD nr. 1798/2007

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

**DIRECTOR EXECUTIV**

**Ing. DOMOKOS László József**

**Şef serviciu A.A.A. Șef serviciu C.F.M.**

**Ing. BOTH Enikő ing. SZABÓ Szilárd**

**Întocmit, Întocmit**

**Ing. BOTH Enikő geogr. MIHÁLY István**